Baba Rexhebi

Rexheb Beqiri i njohur më shumë me emrin fetar Baba Rexhepi (Gjirokastër, 18 gusht 1901 - Detroit, 10 gusht 1995) ka qenë një dervish i tarikatit bektashi dhe themeluesi i Teqesë së parë bektashie në Taylor, Mishigan, Shtetet e Bashkuara.

 Biografia 
U lind në Gjirokastër, në një familje fetare të zhvendosur më parë nga Gjakova, i biri i Reshatit që ishte mullah i lagjes Dunavat. E ëma ishte nga Elbasani, motër e myrshidit të tij, Baba Selim Elbasani. Hyri në tarikatin bektashi kur ishte gjashtëmbëdhjetë vjeç dhe arriti shkallën e dervishit kur ishte njëzet vjeç, pas një viti dha betimin e një dervishi mücerred (beqarisë).

Për njëzetepesë vitet e ardhshme shërbeu pranë Teqesë së Asim Babait, nën udhëheqjen e dajës së tij. Gjatë Luftës së Dytë Botërore, i porositur nga daja i tij, shkoi fshat më fshat duke u thënë njerëzve se komunistët janë të padin dhe të pavatan; për shkak të kësaj u detyrua të largohej nga Shqipëria pas ardhjes në pushtet të komunistëve më 1944.

Qëndroi për 4 vite në një kamp në Itali dhe më pas shërbeu në Teqenë bektashie të Kajguzus Sulltanit në Kairo për katër vite të tjera. Më pas mundi të shkonte në Shtetet e Bashkuara, ku njëra nga motrat e veta, Zejnep Çuçi kishte shkuar para tij në Nju Jork.Trix, Frances. The Sufi Journey of Baba Rexheb. Philadelphia: University of Pennsylvania Museum of Archaeology and Anthropology with University of Pennsylvania Press, 2009.
parapamje|349x349px|Fotoja e Baba Rexhebit (pranë kaligrafisë Allah) në Teqen e Baba Harabatit, Tetovo, Maqedoni.
Më 1954 mundi të hapte Teqenë e parë bektashie Shqiptaro-Amerikane, në rrethinat e Detroitit, ku kishte një bashkësi bektashijsh shqiptarë që e mbështetnin.Xhevat Kallaxhi. Bektashism & the Albanian Tekke in America. Babagan Books, 2010 (butuar origjinalisht në 1964).

 Botime 


 Referime 

Kategoria:Lindje 1901
Kategoria:Vdekje 1995
Kategoria:Njerëz nga Gjirokastra
Kategoria:Baba bektashi
Kategoria:Balli Kombëtar
Kategoria:Njerëz nga Vilajeti i Janinës
Kategoria:Shqiptarë me prejardhje kosovare